Official Journal L 106 , 30/04/1993 P. 0007 - 0010

Finnish special edition: Chapter 3 Volume 49 P. 0133

Swedish special edition: Chapter 3 Volume 49 P. 0133



Id-Direttiva tal-Kummissjoni 93/17/KEE tat-30 ta’ Marzu 1993 li tistabbilixxi gradi ta’ patata taż-żerriegha bażika tal-Komunità, flimkien mal-kundizzjonijiet u marki applikabbli għal dawn il-gradi IL-KUMMISSJONI TAL-KOMUNITAJIET EWROPEJ, Wara li kunsidrat it-Trattat li jistabilixxi l-Komunità Ekonomika Ewropea, Wara li kunsidrat Direttiva tal-Kunsill 66/403/KEE ta’ l-14 ta’ Ġunju 1966 fuq is-suq tal-patata taż-żerriegha [1], kif emendata bid-Direttiva tal-Kummissjoni 93/3/KEE [2], u b’mod partikolari l-Artikolu 3(3) tagħha, Billi, sabiex jiġu implimentati, f’żona bla fruntieri interni li fiha l-Moviment ħieles ta’ l-oġġetti hu żgurat skond id-dispożizzjonijiet tat-Trattat, id-dispożizzjonijiet tad-Direttiva 66/403/KEE fejn jidħol is-suq ta’ patata taż-żerriegħa fit-territorju kollu jew parti minnu ta’ wieħed jew aktar Stati Membri li jissodisfaw miżuri aktar rigorużi minn dawk li hemm ipprovduti fl-Annessi I u II għal dik id-Direttiva, huwa xieraq li jiġu stabbiliti gradi ta’ patata taż-żerriegħa bażika tal-Komunità, kif ukoll il-kondizzjonijiet u marki applikabbli għal dawn il-gradi; Billi l-miżuri li hemm ipprovduti f’din id-Direttiva skond l-opinjoni tal-Kumitat Permanenti fuq Żerriegha u Propogazzjoni ta’ Materjal għall-Agrikoltura, Ortikultura u Foresti, ADOTTAT DIN ID-DEĊIŻJONI: Artikolu 1 1. Gradi ta’ patata taż-żerriegħa bażika tal-Komunità huma hawnhekk determinati. Patata taż-żerriegħa eligibbli għal dawn il-gradi hija dik li tikkwalifika għal ċertifikazzjoni uffiċjali bħala "patata taż-żerriegħa bażika" skond id-dispożizzjonijiet ta’l-Artikolu 2(1)(a) tad-Direttiva 66/403/KEE, u li aktar minn hekk tissodisfa l-kondizzjonijiet speċifikati fil-paragrafu 2, u li jkunu nstabu wara eżami uffiċjali li jissodisfaw dawk il-kondizzjonijiet. 2. Dawn li ġejjin huma l-kondizzjonijiet imsemmija fil-paragrafu 1: (a) il-kondizzjonijiet ta’ saħħa tal-pjanta huma mniżżla: fid- - Direttiva tal-Kunsill 69/464/KEE [3], - Direttiva tal-Kunsill 69/465/KEE [4], - Direttiva tal-Kunsill 77/93/KEE [5], - Direttiva tal-Kunsill 80/665/KEE [6]; (b) il-patata taż-żerriegħa għandha tiġi minn materjal li jissodisfa l-kondizzjonijiet imniżżla fl-Anness I, u jissodisfa l-kundizzjonijiet addizzjonali jew aktar rigorużi mniżżla fl-Anness II. Artikolu 2 1. Il-marki tal-gradi ta’patata taż-żerriegħa bażika tal-Komunità għandhom ikunu: (a) "KEE grad 1" f’każi fejn il-kondizzjonijiet imniżżla fl-Anness I, minbarra punt 3.3 (b) miġjub fih, u l-Anness II (1) huma milħuqa; jew (b) "KEE grad 2" f’każi fejn il-kondizzjonijiet imniżżla fl-Anness I, minbarra punt 3.3 (a) miġjub fih, u l-Anness II (2) huma milħuqa; jew (ċ) "KEE grad 3" f’każi fejn il-kondizzjonijiet imniżżla fl-Anness I minbarra punt 3.3 (a) miġjub fih, u l-Anness II (3) huma milħuqa. Il-marka tkun murija fuq it-tabella uffiċjali li hemm ipprovduta fl-Anness III għad-Direttiva 66/403/KEE, taħt l-intestatura ‘grad’. 2. L-Istati Membri għandhom jinformaw lill-Kummissjoni bid-daqs li għalih japplikaw il-gradi rispettivi tal-Komunità meta jiċċertifikaw il-prodotti taghhom. Artikolu 3 1. L-Istati Membri għandhom iġibu fis-seħħ il-liġijiet, regolamenti jew dispożizzjonijiet amministrativi meħtieġa biex iħarsu din id-Direttiva mhux aktar tard mid-data li hemm ipprovduta għall-implimentazzjoni tad-Direttiva tal-Kunsill 91/683/KEE [7]. Huma għandhom jinfurmaw b’dan lill-Kummissjoni minnufih. Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew tkun akkumpanjata b’din ir-referenza fl-okkażjoni tal-publikazzjoni uffiċjali tagħhom. Il-proċedura għal din ir-riferenza għandha tiġi adotta mill-Istati Membri. 2. L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-ligi tal-pajjiż li huma jadottaw fil-qasam kopert minn din id-Direttiva. Artikolu 4 Din id-Direttiva hija indirizzata lill-Istati Membri. Magħmulha fi Brussell, it- 30 ta’ Marzu 1993. Għall-Kummissjoni René Steichen Membru tal-Kummissjoni [1] ĠU C 125, tal-11.7.1966, p. 2320/66. [2] ĠU L 54, tal-5.3.1993, p. 21. [3] ĠU L 323, ta’ l-24.12.1969, p. 1. [4] ĠU L 323, ta’ l-24.12.1969, p. 3. [5] ĠU L 26, tal-31.1.1977, p. 20. [6] ĠU L 180, ta’ l-14.7.1980, p. 30. [7] ĠU L 376, tal-31.12.1991, p. 29. -------------------------------------------------- L-ANNESS I KUNDIZZJONIJIET LI GHANDHOM JIĠU SODISFATTI BIL-MATERJAL LI MINNU L-GRADI TA’ PATATA TAŻ-ŻERRIEGĦA TAL-KOMUNITA’ GĦANDHOM JIĠU 1. Fejn metodi ta’ mikropropagazzjoni, li jinkludu teknika meristem ikunu użati: 1.1. In-nefħa omm għandha tkun ħielsa mill-organiżmi li jagħmlu ħsara li ġejjin: (a) Erwinia carotovora var. atroseptica (b) Erwinia chrysanthemi (ċ) Potato leaf roll virus (d) Potato virus A (e) Potato virus M (f) Potato virus S (g) Potato virus X (h) Potato virus Y Konformità mal-ħtiġijiet ta’ hawn fuq għandha tiġi stabbilita minn ittestjar uffiċjali jew taħt sorveljanza uffiċjali skond metodi xierqa; 1.2. il-materjal immoltiplikat in vitro u meħud min-nefħa omm għandu jħares il-kundizzjonijiet imniżżla f’punt 1.1 hawn fuq. Madankollu, il-ħtiġijiet ta’ ittestjar uffiċjali obbligatorju jew ittestjar taħt sorveljanza uffiċjali ma japplikawx. 2. Fejn il-metodu ta’ selezzjoni klonali huwa użat, il-pjanta tal-bidu u n-nefħiet meħudin direttament minnha għandhom: 2.1. ikunu ħielsa mill-organiżmi li jagħmlu ħsara illistjati taħt 1.1 hawn fuq. Il-konformità mal-ħtiġijiet minn (c) sa (h) għandha tkun stabbilita b’ittestjar uffiċjali jew ittestjar taħt sorveljanza uffiċjali skond metodi xierqa; 2.2. ikunu mkabbra f’wiċċ tar-raba’ li jissodisfaw il-ħtiġijiet taħt 3 hawn taħt. 3. Il-wiċċ tar-raba’ għandu: 3.1. jkun imkabbar f’art ta’ produzzjoni fejn ikunu għaddew ta’ lanqas tliet snin minn l-aħħar darba li tkun tkabbret il-patata; 3.2. ikunu iżolati minn uċuh tar-raba ta’ livell aktar baxx b’distanza ta’ iżolazzjoni xierqa. Iż-żamma ta’ dan ir-rikwiżit għandha tkun iċċekkjata bi spezzjoni uffiċjali tal-għalqa; 3.3. fejn tidħol blackleg: (a) tkun hielsa minn blackleg, fil-każ ta’ "KEE grad 1"; jew (b) li jkunu jinsabu fiha mhux aktar minn 0,25 % tal-pjanti affettwati minn blackleg, fil-każ ta’"KEE grad 2", u "KEE grad 3". Il-konformità ma’ din il-ħtieġa għandha tkun iċċekkjata bi spezzjoni uffiċjali tal-għalqa; 3.4. li jkunu jinsabu fiha mhux aktar minn 0,1 % tal-pjanti li juru sintomi ta’ infezzjoni b’virus. Il-konformità ma’ din il-ħtieġa għandha tkun iċċekkjata bi spezzjoni uffiċjali tal-għalqa, supplimentata f’każ ta’ dubju minn testijiet tal-weraq f’laboratorju skond metodi xierqa; 3.5. fejn hemm ipprovdut li ssir spezzjoni uffiċjali tal-għalqa, din tkun soggetta għal ta’ lanqas żewg spezzjonijiet uffiċjali tal-għalqa; 3.6. tkun soġġetta għal-limitu l-aktar baxx possibbli fuq in-numru massimu ta’ moltiplikazzjonijiet, waqt li jingħata kont tal-kondizzjonijiet ta’ produzzjoni. -------------------------------------------------- L-ANNESS II KUNDIZZJIONIJIET ADDIZZJONALI JEW AKTAR RIGORUŻI LI GħANDHOM JIĠU SODISFATTI MILL-WIĊĊ TAR-RABA’ U L-LOTTIJIET TA’ GRADI TA’ PATATA TAŻ-ŻERRIEGĦA BAŻIKA TAL-KOMUNITA’ 1. "KEE grad 1" 1.1. Il-wiċċ tar-raba’ għandu: 1.1.1. jkun imkabbar f’art ta’ produzzjoni fejn ikunu għaddew ta’ lanqas tliet snin mill-aħħar darba li tkun tkabbret il-patata; 1.1.2. jkun ħieles minn pjanti affettwati minn blackleg. Il-konformità ma’ din il-ħtieġa għandha tkun iċċekkjata bi spezzjoni uffiċjali tal-għalqa; 1.1.3. li jkunu jinsabu fiha mhux aktar minn 0,5 % tal-pjanti li juru sintomi ta’ infezzjoni minn virus. Il-konformità ma’ din il-ħtieġa għandha tkun iċċekkjata bi spezzjoni tal-għalqa uffiċjali, supplimentata f’każ ta’ dubju minn testijiet tal-weraq f’laboratorju skond metodi xierqa; 1.1.4. fejn hemm ipprovdut li ssir spezzjoni uffiċjali tal-għalqa, tkun soġġetta għal ta’ lanqas żewg spezzjonijiet uffiċjali tal-għalqa; 1.1.5. tkun soġġetta għal limitu l-aktar baxx possibli tan-numru massimu ta’ generazzjonijiet, waqt li jingħata kont tal-kondizzjonijiet ta’ produzzjoni. 1.2. Lottijiet m’għandhomx: 1.2.1. ikunu jinsabu fihom aktar minn 1 % f’piż ta’ radam u materji estraneji. Il-konformità ma’ din il-ħtieġa għandha tkun iċċekkjata b’eżami uffiċjali; 1.2.2. li jkunu jinsabu fihom aktar minn 0,5 % f’piż ta’ nefħiet infettati minn moffa niexfa jew niedja. Il-konformità ma’ din il-ħieġa għndha tkun iċċekkjata b’eżami uffiċjali. 2. "KEE grad 2" Il-kundizzjonijiet imniżżla f’punt 1, bl-eċċezzjoni ta’ 1.1.2, għandhom jgħoddu. L-istandard in rigward tal-blackleg m’għandux ikun aktar minn 0,5 % tal-pjanti affettwati. 3. "KEE grad 3" Il-kundizzjonijiet imniżżla f’punt 1, bl-eċċezzjoni ta’1.1.2 u 1.1.3, għandhom jgħoddu. L-istandard fejn jidhol blackleg m’ghandux ikun aktar minn 1 % tal-pjanti affettwati. L-istandard fejn tidħol infezzjoni b’virus m’ghandux ikun aktar minn 1 % tal-pjanti li juru sintomi ta’ din. --------------------------------------------------